stanford-oval/wikipedia huggingface dataset:
יארנו טרולי
קריירה > פורמולה 1 > מינארדי ופרוסט (1997–1999)

בשנת 1997 עשה את הופעת הבכורה שלו בפורמולה 1 עם מינארדי. לאחר שבעה מרוצים הוא החליף את אוליבייה פאניס הפצוע בקבוצת פרוסט שם הצליח להרשים באופן מיידי כשהוא מסיים רביעי בגרמניה. הוא אף באוסטריה והיהקרוב לסיים במקום השני אך המנוע שלו שבק לפני הסיום. הוא נשאר בקבוצת פרוסט במשך שתי העונות הבאות ובסופו של דבר השיג לראשונה מקום על דוכן המנצחים עם מקום שני בגרנד פרי האירופי של 1999. עם זאת, תוצאה זו הושגה במירוץ בו הרבה מהנהגים המובילים לא סיימו. הביצועים הפושרים של קבוצת פרוסט הביאו את טרולי להחלטה לעבור לקבוצת ג'ורדן, שם קיווה להשיג תוצאות טובות יותר.
קריירה > פורמולה 1 > ג'ורדן (2000–2001)

בשנת 2000 עבר טרולי לקבוצה האירית ג'ורדן, בזמן שטרולי הגיע אל הקבוצה, נראה היה שהיא כבר לא הייתה בשיא כוחה כפי שהייתה בסוף שנות ה-90. בשנתיים שלו עם הקבוצה, לא הצליח טרולי להשיג מקום על דוכן המנצחים, הוא כן הצליח אמנם להותיר רושם עם סדרת הישגים במקצי המוקדמות ולקראת סוף עונת 2001, חתם טרולי חוזה ארוך טווח עם הקבוצה האנגלו-צרפתית של בנטון-רנו.
קריירה > פורמולה 1 > רנו (2002–2004)

טרולי הצטרף לרנו לצדו של ג'נסון באטן. לעיתים קרובות, טרולי היה מהיר מבאטן במוקדמות, אך לא כך במרוצים עצמם. עם זאת, טרולי הוא זה שנשאר ברנו לעונת 2003 כשמצטרף אליו נהג המבחן פרננדו אלונסו. ב-2003, לרנו הייתה מכונית חזקה ואלונסו ניצח בהונגריה. טרולי נאבק להשיג תוצאות דומות, אבל הצליח לעלות על הדוכן רק בגרמניה, בפעם הראשונה מאז עזב את פרוסט.
בעונת 2004 השתפר טרולי במידה ניכרת. במחצית הראשונה של העונה הוא היה הטוב מבין שני הנהגים של רנו, כשהוא צובר נקודות על בסיס קבוע ומצליח לסיים על הדוכן ובמונקו השיג בסופו של דבר את ניצחונו הראשון. לאחר הופעה זו, טרולי רצה להישאר להישאר ברנו גם לעונת 2005 אבל היחסים שלו עם הבוס של הקבוצה התערערו. טעות בפניה האחרונה בגרנד פרי הצרפתי אפשרו לנהג פרארי, רובנס באריקלו, לעלות על הדוכן במקומו ומאותו רגע, נראה היה שימיו בקבוצה ספורים. לאחר אירוע זה ועד סוף העונה, לא הצליח לטרולי לצבור נקודות כלל. מאוחר יותר הוא האשים את הקבוצה שהיא העניקה עדיפות לאלונסו. הוא פוטר שלושה מרוצים לפני סוף העונה והוחלף על ידי אלוף העולם של 1997 ז'אק וילנב, וזאת אף על פי שבשלב זה הוביל על חברו לקבוצה בדירוג הנהגים. טרולי, שכבר היה מיועד לעבור לטויוטה לעונת 2005 הצטרף לקבוצה כבר בשני המרוצים האחרונים של עונת 2004, במקום ריקרדו זונטה.
קריירה > פורמולה 1 > טויוטה (2004–2009) > 2004-2005

עם תחילת עונת 2005, מספר סיומים על הדוכן הראו את הפוטנציאל של טרולי וטויוטה ובאינדיאנפוליס הוא השיג לטויוטה את הפול פוזישן הראשון. עם זאת, טויוטה ושש קבוצות אחרות לא נכנסו למרוץ עקב החשש שצמיגי המישלן בהם השתמשו לא היו בטוחים למירוץ. לאורך רוב העונה, היו לטרולי הישגים טובים יותר מחברו לקבוצה ראלף שומאכר, אבל ירידה ביכולת לקראת סוף העונה הורידו אותו למקום השביעי, שתי נקודות מאחורי שותפו.
קריירה > פורמולה 1 > טויוטה (2004–2009) > 2006

את עונת 2006 פתח טרולי בצורה לא טובה. במירוץ הפתיחה באוסטרליה הוא הורד מהמסלול על ידי דייוויד קולת'רד וברוב המרוצים הציג תוצאות נחותות מזה של שותפו, ראלף שומאכר. הוא השיג את הנקודות הראשונות בעונה רק במירוץ התשיעי בגרנד פרי הקנדי כשהוא פותח במקום השלישי ומצליח לסיים במקום הרביעי. הוא סיים במקום הרביעי גם בגרנד פרי האמריקאי ומכאן ואילך, הוא השיג נקודות בעוד שלושה מרוצים עם מקום שביעי בגרמניה ואיטליה ושישי ביפן. בברזיל הוא סיים במקום ה-12 לאחר שנתקל במספר בעיות מכניות בתחילת המירוץ.
קריירה > פורמולה 1 > טויוטה (2004–2009) > 2007

טרולי זכה בנקודות הראשונות של 2007 כבר באירוע השני במלזיה, לאחר שסיים במקום השביעי אליו התקדם מהמקום השמיני במוקדמות. שתי נקודות נוספות הגיעו לאחר מכן בבחריין. מהגרנד פרי הספרדי הוא פרש בשלב מוקדם בגלל בעיה מכנית. במונקו סיים במקום ה-15 בלבד, מקום אחד לפני שותפו שומאכר. לאחר מספר סיבובים ללא נקודות, סיים טרולי במקום השישי באינדיאנפוליס. לאחר שקבע זמן טוב במוקדמות. הוא פרש מהגרנד פרי הצרפתי עקב תאונה עליה קיבל על עצמו את האחריות. המחצית השנייה של העונה הייתה מאכזבת עם נקודה יחידה בברזיל. את העונה סיים במקום ה-13 לאחר שצבר רק 8 נקודות.
קריירה > פורמולה 1 > טויוטה (2004–2009) > 2008

טרולי היה אופטימי לקראת עונת 2008 אותה פתח בצורה טובה עם כמה נקודות כשהשיא היה מקום רביעי במלזיה. לאחר מספר סבבים מאכזבים הוא סיים שישי במונטריאול. ושלישי בצרפת. באירוע הסיום בברזיל שהיה רצוף תהפוכות במזג האוויר, סיים טרולי במקום השמיני, מה שהעניק לו גם את המקום התשיעי באליפות עם 31 נקודות, 6 יותר מאשר חברו לקבוצה, טימו גלוק.
קריירה > פורמולה 1 > טויוטה (2004–2009) > 2009

טרולי הגיע לעונת 2009 עם הרבה ביטחון. במירוץ הראשון של העונה, צמד הטויוטות זינקו מנתיב השירות לאחר שזמני המוקדמות שלהן נפסלו עקב כנף אחורית לא תיקנית. למרות זאת, טרולי סיים במקום השלישי המרשים. הוא נענש לאחר מכן ב-25 שניות לאחר שעקף את לואיס המילטון בזמן שהייתה במסלול מכונית הבטיחות, מה שהוריד את טרולי למקום ה-12. כמה ימים לאחר מכן, בוטלה החלטה זו לאחר שהתברר שהמילטון הטעה את השופטים בהתעקשותו שטרולי עקף אותו, כשלמעשה הוא קיבל הוראה מהקבוצה לתת לטרולי לעבור. המילטון נפסל מהמירוץ בגין הטעייה זו. וטרולי קיבל בחזרה את המקום השלישי. בבחריין קבע טרולי את הזמן המהיר ביותר במוקדמות וזינק מהמקום הראשון אבל בגלל בחירת צמיגים בעייתית, סיים שלישי. במהלך המירוץ הוא גם קבע את ההקפה המהירה ביותר, בפעם היחידה בקריירה שלו.
בגרנד פרי הספרדי פרש טרולי עקב תאונה עם אדריאן סוטיל מפורס אינדיה, לאחר כמה מרוצים, בחלקם סיים עם נקודות ובחלקם הפגין ביצועים חלשים, הגיע טרולי לסינגפור, שם סיים במקום ה-12 בעוד חברו לקבוצה גלוק הגיע במקום השני. טרולי נלחם בחזרה בגרנד פרי היפני, מה שהתברר כמירוץ הביתי האחרון של טויוטה, ובו הוא סיים במקום השני. בברזיל הגיע במוקדמות למקום הרביעי אך פרש עקב תאונה, שוב עם סוטיל. הפגנת זעם של טרולי כלפי סוטיל זיכתה אותו בקנס של 10,000 דולר טרולי סיים במקום השביעי באירוע סיום העונה באבו דאבי כשהוא משיג נקודות אחרונות לטויוטה שפרשו בתום העונה.
קריירה > פורמולה 1 > לוטוס (2010–2011) > 2010

בדצמבר 2009, אושר שטרולי ישמש כאחד הנהגים של קבוצת לוטוס החדשה, יחד עם נהג מקלארן לשעבר, הייקי קובליינן. ההתחלה לא הייתה מבטיחה. טרולי הצליח לסיים רק מרוץ אחד מתוך ארבעת מרוצי הפתיחה של העונה עקב בעיות אמינות. טרולי חשף בריאיון למגזין אוטוספורט שלפני פתיחת העונה הוא היה גם במגעים עם קבוצת סאובר לגבי הצטרפות אליה.
קריירה > פורמולה 1 > לוטוס (2010–2011) > 2011

טרולי המשיך בלוטוס גם בעונת 2011. הוא פתח עם מקום 13 באוסטרליה, ופרש עם בעיה במצמד במלזיה. הוא סיים את כל ששת המרוצים הבאים אך במקומות נמוכים. בבריטניה הוא פרש עקב תקלה במנוע. בגרנד פרי הגרמני הוא הוחלף על ידי קארון צ'נדוק ההודי וכשחזר לגרנד פרי של הונגריה, פרש בגלל דליפת מים, כשחברו לקבוצה קובליינן פרש כמה הקפות מאוחר יותר עם בעיה זהה. הוא סיים במקום ה-14 בבלגיה ובאיטליה, שם הוכרז גם כי טרולי יישאר עם הקבוצה לעונת 2012. לאחר פרישה בסינגפור עם כשל בתיבת הילוכים, הוא סיים במקום ה-19 ביפן, 17 בקוריאה ושוב 19 בהודו.
קריירה > פורמולה 1 > קייטרהאם (2012)

לעונת 2012, קבוצת לוטוס שינתה את שמה לקייטרהאם. טרולי נהג בנסיעת מבחן אחת לפני העונה, אבל ב-17 בפברואר 2012 הוכרז שטרולי לא ימשיך עם הקבוצה. טרולי התבטא לאחר מכן ואמר שהוא גאה שעזר לקייטרהאם להפוך לקבוצת פורמולה 1. טרולי לא עבר לקבוצה אחרת, מה שהשאיר את האליפות ללא נהג איטלקי, בפעם הראשונה מאז 1969.
קריירה > פורמולה אי

בעונת 15–2014 השתתף טרולי באליפות החדשה פורמולה אי עבור קבוצתו שלו, טרולי GP. לעונת 16–2015 הקבוצה לא הצליחה להציג רכב שעומד בתקנות ובעקבות זאת טרולי וקבוצתו פרשו מן האליפות.
חיים אישיים

טרולי נשוי לברברה ולהם שני בנים, אנזו (נולד ב-2005), שנקרא על שמו של אביו של טרולי, ומרקו (נולד ב-2006). טרולי הוא הבעלים של כרם במחוז אברוצו שבאיטליה בו הוא מייצר יין משלו. יש לו גם סדרת מכוניות קארטינג בשם "טרולי קארט". טרולי בעצמו היה אלוף העולם בקארטינג ובנו אנזו מתחרה כיום באליפות הפורמולה 4 באיחוד האמירויות הערביות.
קלי ברוק

| --- | --- |

 לידה:  23 בנובמבר 1979 (בת 45) רוצ'סטר, אנגליה, הממלכה המאוחדת 
 שם לידה:  Kelly Ann Parsons 
 מדינה:  הממלכה המאוחדת 
 תקופת הפעילות:  מ-2000 
 מקום לימודים:  האקדמיה לאמנויות התיאטרון איטליה קונטי  The Thomas Aveling School 
 בן או בת זוג:  Thom Evans (2010–2013)  ג'ייסון סטיית'האם (1998–2004)  David McIntosh (2014–2015)  בילי זיין (2004–2008)  אנדרסון סילבה  Aggro Santos  Anderson Silva de França 
 http://www.kellybrook.com
 פרופיל ב-IMDb
 
ברוק ב-2010
קלי ברוק (באנגלית: Kelly Brook; נולדה ב-23 בנובמבר 1979) היא דוגמנית, שחקנית ומגישת טלוויזיה אנגלייה. ידועה בעיקר בזכות התפקידים שלה בסרט "פיראנה 3D" ובסיטקום "אחת גדולה ומאושרת" ברשת NBC.
ביוגרפיה

נולדה בשם קלי אן פרסונס (Kelly Ann Parsons) וגדלה ברוצ'סטר, קנט שבאנגליה. בתה של סנדרה קלי, טבחית, וקנת' פרסונס, בנאי פיגומים. יש לה אח צעיר, דמיאן, ואחות למחצה הגדולה ממנה, סשה.
ברוק למד בבית הספר התיכון "תומאס אוולינג" בוורן ווד, רוצ'סטר. בשנת 1996 בגיל שבע-עשרה היא הופיעה בסדרה המערכונים של BBC של "אגרוף הכיף", מבית היוצר של סטיוארט לי וריצ'רד הרינג בתור תלמידת בית ספר (אחד מכוכביה המשותפים היה דניאל מייס). היא למדה באקדמיה האיטלקית קונטי לאמנויות הבמה בלונדון במשך שלוש שנים לפני שהפכה לדוגמנית מקצועית.
דוגמנות

קריירת הדוגמנות של ברוק החלה בגיל 16 לאחר שזכתה בתחרות יופי, אליה היא הגיעה בעזרת אמה. מאוחר יותר היא עבדה במגוון רחב של מסעות פרסום, כולל הפוסטר של לאגר, רנו מגאן, ווקר צ'יפס, פיז בוין וברוויסימו, חברה המתמחה בחזיות והלבשה תחתונה עבור נשים עם חזה גדול. בסופו של דבר, דמותה תפסה את העין של צוות העריכה של צהובון הדיילי סטאר, אשר החלו להציג אותה כנערה של עמוד מספר שלוש.
במהרה, תמונה של ברוק החלה להופיע במגזיני גברים נוספים, כמו GQ ,Loaded ו-"FHM". באפריל של אותה שנה, סקר שנערך בקרב יותר מ-5,000 נשים עבור מגזין גרציה קבע כי יש לה את הגוף הביטי הנשי הטוב ביותר. היא גם הובילה ברשימת 100 הנשים הסקסיות בעולם של FHM מ-2005, אשר סקר, כך נטען, 15 מיליון אנשים. מקרב המופיעים ברשימה זו בכל שנה מאז שנת 1998, היא דורגה במקום ה-34 ב-2008, במקום ה-67 ב-2009, ובמקום ה-7 ב-2010. היא הייתה כוכבת השער של הגיליון מיוחד של "גביע העולם של FHM" ב-2010, וכן הייתה שוב על שער המגזין בחודש אפריל 2011.
בחודש פברואר 2007, נודע כי חתמה על חוזה שדווח כי הוא בשווי של כמיליון פאונד, עבור ייצוג של קרם גוף לינקס של יונילוור, המכונה "אקס" בארצות הברית, באירופה ובישראל. היא הופיעה על שלטי חוצות, בעיתונים ובאינטרנט במסגרת קמפיין פרסום זה. היא הופיעה גם בפרסומות עבור Sky + ו-T Mobile ודגמנה עבור ריבוק.
ב-2010 היא נבחרה בתור "הפנים והגוף החדשים" של מסע הפרסום של יוצר ההלבשה התחתונה אולטימו. בחודש ספטמבר 2010, ברוק הופיעה במהדורה האמריקאית של מגזין פלייבוי. באוקטובר 2010, ברוק הופיעה בשידור חי בבית הקולנוע קלפהאם על מנת להפתיע את הבאים למקום במסגרת קידום מכירות עבור קרלסברג ו-Sky 3D. בנובמבר 2010, ברוק הציגה פרס בפרסי המוזיקה של MTV אירופה במדריד.
ברוק מייצרת קו של בגדי ים יחד עם New Look, אליו היא עצמה דגמנה.
בספטמבר 2014, ברוק השיקה קו בגדים עבור Simply Be. שנה אחרי, היא הפכה שגרירת מותג של סקצ'רס.
קריירת טלוויזיה > כשחקנית

בשנת 2001 כיכבה בתפקיד הראשי בסרט הטלוויזיה "The (Mis)Adventures of Fiona Plum".
בשנת 2005 שיחקה לצד קתרין הייגל בסרט הטלוויזיה "רומי ומישל: ההתחלה" ששודר ברשת ABC Family. סרט זה מהווה פריקוול לסרט "רומי ומישל - פגישת מחזור" משנת 1997.
בשנת 2015 שיחקה בעונה היחידה של קומדיית המצבים "שמחה אחת גדולה" של אלן דג'נרס ששודרה ברשת NBC.
קריירת טלוויזיה > כמגישה

בשנת 1997, בגיל 18, החלה בהגשת תוכניות נוער ב-MTV, בגרנדה טלוויזיה ובערוץ Trouble TV. פריצת הדרך של ברוק אל המיינסטרים בתחום ההגשות התרחשה בינואר 1999, כאשר היא נבחרה להחליף את דניס ואן אאוטן כמחצית הנשית בצוות האירוח של ארוחת הבוקר הגדולה, לצד ג'וני וואן. היא עזבה את התוכנית ביולי 1999. בשנת 2005, היא אירחה את תוכנית המציאות אי האהבה של המפורסמים עבור ITV.
קריירת טלוויזיה > תוכניות מציאות

בשנת 2007 השתתפה ברוק בתחרות הריקודים הבריטית "רוקדים עם כוכבים" ב-BBC1, כאשר בן זוגה הוא ברנדן קול. במהלך הסדרה, אביה קנת' פרסונס מת מסרטן הריאות, ואף על פי שהיא שבתחילה החליטה להמשיך לרקוד לזכרו, היא פרשה מן התחרות בשבוע התשיעי.
הערות שוליים

↑  "Kelly Brook". TVGuide.com. נבדק ב-12 בינואר 2016. {{cite web}}:  (עזרה)
1 2 3  "Official Kelly Brook site biography page". Officialkellybrook.com. אורכב מ-המקור ב-2011-01-01. נבדק ב-12 בינואר 2011. {{cite web}}:  (עזרה)
↑  Elizabeth Day (1 בנובמבר 2009). "Kelly Brook". The Guardian. נבדק ב-7 בספטמבר 2010. {{cite news}}:  (עזרה)
1 2  "Kelly Brook — Kent's finest bra model" Kelly Brook at FHM.com
↑  "Kelly Brook in South Africa! FHM article". Fhm.com. נבדק ב-12 בינואר 2011. {{cite web}}:  (עזרה)
↑  "Kelly Brook lands £1m Lynx deal". nowmagazine.co.uk. נבדק ב-20 בינואר 2012. {{cite news}}:  (עזרה)
↑  "Lynx 6-sheet Kelly Brook ad". UTalkMarketing.com. אורכב מ-המקור ב-2007-12-18. נבדק ב-8 באפריל 2008. {{cite web}}:  (עזרה)
↑  "Daily Mail, 27/3/10". The Daily Mail. UK. 27 במרץ 2010. נבדק ב-12 בינואר 2011. {{cite news}}:  (עזרה)
↑  "Kelly goes naked Sky Showbiz, 04/06/10". Showbiz.sky.com. אורכב מ-המקור ב-2010-06-08. נבדק ב-12 בינואר 2011. {{cite web}}:  (עזרה)
↑  "VIDEO: Kelly Brook pays surprise visit to Clapham Picture House, in Venn Street". London Evening Standard. UK. 8 בנובמבר 2010. נבדק ב-12 בינואר 2011. {{cite web}}:  (עזרה)
↑  "We Announce More Superstar Presenters!"
↑  Fitzmaurice, Sarah (9 במרץ 2011). "Bare necessities! Kelly Brook sizzles in new swimwear shoot ahead of her TV show uncovering the naked truth". Daily Mail. UK. {{cite news}}:  (עזרה)
↑  "for Simply Be — Blog". Kelly Brook. 4 באוגוסט 2014. אורכב מ-המקור ב-2015-03-01. נבדק ב-20 בפברואר 2015. {{cite web}}:  (עזרה)
↑  "Kelly is the new face of Skechers!". Kelly Brook official blog. 22 ביולי 2014. אורכב מ-המקור ב-2015-04-18. נבדק ב-20 בפברואר 2015. {{cite web}}:  (עזרה)
↑  דף הסרט בבסיס הנתונים IMDb
↑  "Entertainment Kelly quits Big Breakfast". 30 ביולי 1999. {{cite news}}:  (עזרה)
↑  "Grieving Brook to keep on dancing". BBC News. 29 בנובמבר 2007. נבדק ב-8 באפריל 2008. {{cite news}}:  (עזרה)
↑  "Brook quits Strictly Come Dancing". BBC News. 30 בנובמבר 2007. נבדק ב-8 באפריל 2008. {{cite news}}:  (עזרה)
| --- | --- |
בקרת זהויות :  BNE: XX4612716  GND: 101923332X  ISNI: 0000 0000 5110 7677  LCCN: no2009001549  MusicBrainz: 7a675971-7eda-415b-adc9-55ded77bfc8a  VIAF: 29366781   WorldCat (עם VIAF): 29366781
קלרה באנפלווי

קלרה פריד-באנפלווי (בהונגרית: Bánfalvi Klára; בודפשט, 9 במאי 1931 – וינה, 15 ביולי 2009) הייתה ספורטאית הונגרייה-יהודייה זוכת מדליית ארד אולימפית (רומא 1960) ואלופת העולם (1954) בקיאק זוגי ובכך הייתה להונגרייה הראשונה שזכתה במדליה אולימפית ובמדליית זהב באליפות העולם במקצוע זה. במהלך הקריירה שלה היא זכתה ב-33 מדליות זהב באליפויות הונגריה בקיאק (1945–1962) למרחק של 500 מטר ו-3000 מטר.
קורות חיים

נולדה בשם קלרה פריד בבודפשט, למשפחה יהודית. בשנת 1943 החלה לחתור בקיאק במועדון הספורט של חברת החשמל של בודפשט. בשנת 1945 היא זכתה לראשונה באליפות הונגריה. בשנת 1952 התמודדה במועדון הספורט בודפשט הונבד, אחר כך משנת 1953 במועדון "הדגל האדום" ובמ.ט.ק. בודפשט. משנת 1958 הפכה לספורטאית של אויפשט דוז'ה.
באולימפיאדת לונדון (1948) היא סיימה במקום רביעי בקיאק יחיד ל-500 מטר בתוצאה של 2:33.8 דקות, 9 עשיריות איטי ממדליית ארד.
באליפות העולם שנערכה במקון, צרפת בשנת 1954 היא זכתה במדליית זהב בקיאק זוגי ל-500 מטר ביחד עם הילדה פינטר. היא השתתפה באליפות העולם שנערכה בפראג, צ'כוסלובקיה (באותה העת) בשנת 1958, אך לא זכתה במדליה.
קורות חיים > אלופת עולם

באליפות אירופה שנערכה בדיסבורג, גרמניה בשנת 1959 באנפלווי זכתה במדליית זהב בקיאק יחיד ל-500 מטר.
קורות חיים > מדליית ארד אולימפית

באולימפיאדת רומא (1960) באנפלווי זכתה במדליית ארד בקיאק זוגי ל-500 מטר ביחד עם וילמה אגרשי בתוצאה של 1:58.22 דקות, אחרי מריה שובינה ואנטונינה סרדינה מברית המועצות (1:54.76 דקות) ואינגריד הרטמן ותרזה צנץ גרמניה (1:56.66 דקות). נוסף לכך, היא סיימה במקום חמישי בקיאק יחיד ל-500 מטר בתוצאה של 2:14.02 דקות.
באליפות אירופה שנערכה בפוזנן, פולין בשנת 1961 היא זכתה במדליית זהב בקיאק זטגי ל-500 מטר.
היא השתתפה באליפות העולם שנערכה ביאיצה, יוגוסלביה (באותה העת) בשנת 1963 ואחר-כך פרשה מספורט תחרותי.
חיים אישיים

בשנת 1965 סיימה באנפלווי תואר אקדמי באימון ב"מכון לניהול ספורט והדרכת מאמנים". לאחר מכן עסקה באימון. משנת 1968 התגוררה באוסטריה וניהלה מסעדה. היא הייתה עמיתה ברדיו אירופה החופשית. הקימה את פרס וילמה אגרשי הנודד.
תארים והישגים

בשנת 1954 זכתה בתואר הספורטאית המעוטרת של הונגריה
בשנת 1954 זכתה בתואר הספורטאית דגולה של הונגריה
ראו גם

ספורטאים יהודיים נבחרים בקיאק
לקריאה נוספת

Ki kicsoda a magyar sportéletben?: I. kötet (A–H). Szekszárd: Babits. 1994. 86. o. ISBN 963-495-008-6 מיהו מי בספורט ההונגרי
"Elhunyt Bánfalvi Klára (1931-2009)". kajakkenusport.hu.
"Fried, Klara" (באנגלית). jewsinsports.org. אורכב מ-המקור ב-2012-08-13.
גביע הפדרציה 1978

| --- | --- |
 ענף:  טניס 
 ארגון מפעיל:  הפדרציה הבין-לאומית לטניס 
 תקופת התחרות:  27 בנובמבר 1978 – 3 בדצמבר 1978 (7 ימים)
 מספר תחרות:  16 
 מספר משחקים:  34
 מדינות משתתפות:  35
 עיר מארחת:  מלבורן, אוסטרליה אוסטרליה
 זוכה:  ארצות הברית ארצות הברית (7)
 
 → 1977 1979 ← 
 
גביע הפדרציה 1978 הייתה התחרות ה-16 לנבחרות טניס נשים. היא אורגנה על ידי פדרציית הטניס הבינלאומית.
התחרות נערכה במגרשי מועדון טניס במלבורן. התחרות נערכה בחסות של קולגייט.
התחרות החלה ב-27 בנובמבר בהשתתפות 35 נבחרות והסתיימה ב-3 בדצמבר 1978.
המנצחת של התחרות הייתה ארצות הברית שניצחה במשחק הגמר את נבחרת אוסטרליה וזכתה בגביע בפעם השביעית והשלישית ברציפות.
מהלך התחרות > משחק הגמר

| אוסטרליה   אוסטרליה   1 | אוסטרליה   אוסטרליה   1 | אוסטרליה, מלבורן   3 בדצמבר 1978  משטח דשא | אוסטרליה, מלבורן   3 בדצמבר 1978  משטח דשא | ארצות הברית   ארצות הברית   2 | ארצות הברית   ארצות הברית   2 | ארצות הברית   ארצות הברית   2 | ארצות הברית   ארצות הברית   2 | ארצות הברית   ארצות הברית   2 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 |  |  |
| 1 | אוסטרליה | קרי רייד  |  | 6 | 6 |  |  |  |
| 1 | ארצות הברית | טרייסי אוסטין |  | 3 | 3 |  |  |  |
| 2 | אוסטרליה | ונדי טרנבול |  | 6  | 1 | 1 |  |  |
| 2 | ארצות הברית | כריס אוורט  |  | 3 | 6 | 6 |  |  |
| 3 | אוסטרליה | ונדי טרנבול/קרי רייד |  | 6 | 1 | 4 |  |  |
| 3 | ארצות הברית | כריס אוורט/בילי ג'ין קינג |  | 4 | 6 | '6 |  |  |
ישראל בתחרות

בנבחרת ישראל השתתפו פאולינה פלד וחגית צוברי. בסיבוב הראשון הן נפגשו עם יפן והפסידו 0:3.
רסלמניה 34

| רסלמניה 34> .מידע |
| --- | --- | --- |
ארגון: WWE
מותג (ים): Raw סמאקדאון 205 לייב
תאריך: 8 באפריל 2018
עיר: ניו אורלינס, לואיזיאנה
אולם: מרצדס-בנץ סופרדום
מספר צופים: 78,133
סדרת אירועי שלם וצפה של ה-WWE
| :NXT TakeOverNew Orleans | רסלמניה 34 | הרויאל ראמבלהגדול ביותר |
סדרת אירועי רסלמניה
| 33 | רסלמניה 34 | 35 |
רסלמניה 34 היה אחד מאירועי השלם וצפה של ארגון ההיאבקות האמריקאי ה-WWE, ששודר בערוץ של ה-WWE Network. האירוע כלל את שלושת המותגים (‏Raw‏, סמאקדאון ו-205 לייב) ונערך ב-8 באפריל 2018, באצטדיון מרצדס-בנץ סופרדום שבניו אורלינס, לואיזיאנה. האירוע היה האירוע ה-34 בסדרת אירועי רסלמניה.
הפקה > רקע

רסלמניה נחשב לאירוע הדגל של ה-WWE, כשלא פעם תואר כ"סופרבול של הספורט הבידורי". רסלמניה 34 היה האירוע השני שנערך במרצדס-בנץ סופרדום שבניו אורלינס, לואיזיאנה, אצטדיון שבעבר אירח את רסלמניה 30 ב-6 באפריל 2014. ב-30 באוקטובר 2017, חבילות טיולים לאירוע החלו להימכר; כרטיסים הוצעו למכירה ב-17 בנובמבר 2017, כשמחירו של כרטיס בודד נע בין 35 דולר ל-2500 דולר.
שלושת השירים הרשמיים של האירוע היו "Celebrate",‏ "New Orleans" (שניהם בוצעו על ידי קיד רוק) ו-"Let the Good Times Roll" (שבוצע על ידי פרדי קינג).
מאז שנת 2014, ה-WWE ניסו לבסס את מעמדו של רומן ריינס כמתאבק הבכיר בארגון ו"הפנים של החברה", אך חלק משמעותי מהקהל סירב לקבל זאת. זה גרם לכך שקריאות בוז נקראו לעברו בכל אחד משלושת הקרבות שבהם לקח חלק, ברסלמניה 31, 32 ו-33; בכולם, הקרבות שלו היו הקרבות המרכזיים של רסלמניה. התפיסה, שלפיה רומן ריינס הוא ה"נבחר של החברה", הביאה למצב שבו הדעה הרווחת הייתה שריינס יצא כמנצח בקרב שלו ברסלמניה 34 ויהפוך לאלוף האוניברסלי; באותה נשימה, זה היה מצופה שגם אם הוא יעשה זאת, הוא יזכה לקריאות בוז מהקהל.
תוצאות

| מס' | קרבות | התניות | זמן |
| --- | --- | --- | --- |
| P1 | מאט הארדי הדיח אחרון את ברון קורבין | קרב באטל רויאל של 30 משתתפים לזכרו של אנדרה הענק | 15:45 |
| P2 | סדריק אלכסנדר ניצח את מוסטפא עלי | גמר הטורניר על אליפות ה-WWE במשקל קל הפנויה | 12:20 |
| P3 | נעמי הדיחה אחרונה את ביילי | קרב באטל רויאל נשים רסלמניה של 20 משתתפות | 09:50 |
| 4 | סת' רולינס ניצח את המיז (א) ופין באלור | קרב משולש על האליפות הבין-יבשתית | 15:30 |
| 5 | שארלוט פלייר (א) ניצחה את אסקה בהכנעה | קרב יחידים אליפות על אליפות הנשים של סמאקדאון | 13:05 |
| 6 | ג'ינדר מהאל (עם סוניל סינג) ניצח את בובי רוד, רוסב ורנדי אורטון (א) | קרב מרובע על אליפות ארצות הברית | 08:15 |
| 7 | קורט אנגל ורונדה ראוזי ניצחו את טריפל H וסטפני מקמהן | קרב זוגות מעורב | 20:40 |
| 8 | הבלודג'ן בראדרס (הארפר ורואן) ניצחו את האוסוס (ג'יי אוסו וג'ימי אוסו) (א) והניו דיי (ביג אי וקופי קינגסטון) (עם אקסבייר וודס) | קרב זוגות משולש על אליפות הזוגות של סמאקדאון | 05:50 |
| 9 | אנדרטייקר ניצח את ג'ון סינה | קרב יחידים | 02:45 |
| 10 | דניאל בריאן ושיין מקמהן ניצחו את קווין אואנס וסמי זיין | קרב זוגות מכיוון שאואנס וזיין הפסידו בקרב, הם לא הוחתמו בחזרה בסמאקדאון. | 15:25 |
| 11 | ניה ג'קס ניצחה את אלכסה בליס (א) | קרב יחידים על אליפות הנשים של Raw | 10:15 |
| 12 | AJ סטיילס (א) ניצח את שינסקה נקאמורה | קרב יחידים על אליפות ה-WWE | 20:20 |
| 13 | ברון סטרומן וניקולס ניצחו את סזארו ושיימוס (א) | קרב זוגות על אליפות הזוגות של Raw | 04:00 |
| 14 | ברוק לסנר (א) (עם פול היימן) ניצח את רומן ריינס | קרב יחידים על האליפות האוניברסלית | 15:55 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
↑  ניקולס היה ילד בן 10 שנבחר מהקהל על ידי ברון סטרומן.
הערות שוליים

↑  מאט הארדי ניצח בקרב הבאטל רויאל לזכרו של אנדרה הענק
↑  אלכסנדר גבר על עלי בגמר הטורניר וזכה באליפות ה-WWE במשקל קל
↑  נעמי ניצחה בקרב הבאטל רויאל נשים הראשון בתולדות רסלמניה
↑  רולינס ניצח בקרב המשולש וזכה באליפות הבין יבשתית
↑  פלייר שברה את רצף הניצחונות של אסקה לאחר שניצחה אותה בהכנעה ועקב כך שמרה על התואר בהצלחה
↑  מהאל ניצח בקרב המרובע וזכה באליפות ארצות הברית
↑  אנגל וראוזי ניצחו את טריפל H וסטפני
↑  הבלודג'ן בראדרס ניצחו בקרב הזוגות המשולש וזכו באליפות הזוגות של סמאקדאון
↑  אנדרטייקר ניצח את סינה
↑  בריאן ושיין ניצחו את אואנס וזיין
↑  ג'קס ניצחה את בליס וזכתה באליפות הנשים של Raw
↑  סטיילס ניצח את נקאמורה ושמר על התואר
↑  סטרומן וניקולס ניצחו את סזארו ושיימוס וזכו באליפות הזוגות של Raw
↑  לסנר ניצח את ריינס ושמר על האליפות האוניברסלית
דורית אהרונוב

| --- | --- |

 לידה:  1970 (בת 55 בערך) וושינגטון די. סי., ארצות הברית 
 ענף מדעי:  פיזיקה, מדעי המחשב
 מקום מגורים:  ישראל, ארצות הברית
 מקום לימודים:  האוניברסיטה העברית בירושלים  מכון ויצמן למדע 
 מנחה לדוקטורט:  אבי ויגדרזון, מיכאל בן-אור 
 מוסדות:  האוניברסיטה העברית בירושלים 
 פרסים והוקרה:  פרס מיכאל ברונו (2014)  פרס קריל (2006) 
 תרומות עיקריות
 מחשוב קוונטי
 
דורית אהרונוב (נולדה ב-1970) היא פרופסור למדעי המחשב באוניברסיטה העברית בירושלים המתמחה במחשוב קוונטי.
ביוגרפיה

אהרונוב נולדה בוושינגטון, ארצות הברית וגדלה בחיפה, בתו של המתמטיקאי דב אהרונוב ואחייניתו של הפיזיקאי יקיר אהרונוב.
בשנת 1994 סיימה בהצטיינות יתרה את התואר הראשון במתמטיקה ובפיזיקה באוניברסיטה העברית בירושלים. בשנת 1999 סיימה את התואר השני בפיזיקה במכון ויצמן. באוניברסיטה העברית בירושלים היא קיבלה תואר דוקטור בפיזיקה ומדעי המחשב, על עבודה שכותרתה "חישוב קונטי רועש", שנעשתה בהנחייתם של אבי ויגדרזון ומיכאל בן-אור. במסגרת התזה שלה במדעי המחשב מצאה דרכים המאפשרות חסינות לרעש עבור מחשבים קוונטיים.
לאחר הפוסט-דוקטורט שעשתה במשך שנתיים (שנה באוניברסיטת פרינסטון במחלקה למתמטיקה, ושנה באוניברסיטת ברקלי, קליפורניה במחלקה למדעי המחשב), מונתה לפרופסור במחלקה למדעי המחשב והנדסה באוניברסיטה העברית בירושלים.
אהרונוב זכתה במספר פרסים על עבודת המחקר שלה. בשנת 2005 נבחרה על ידי המגזין Nature לאחת מארבע "התאורטיקנים הצעירים הבולטים ביותר בתחום עשייתם", ובשנה שלאחר מכן הוענק לה פרס קריל למצוינות במחקר מדעי. בשנת 2014 זכתה בפרס מיכאל ברונו.
בשנת 2010 הוזמנה להרצות בקונגרס הבינלאומי למתמטיקה בהיידראבאד על נושא "ההיבטים המתמטיים של מדעי המחשב".
תחומי מחקר

מחקריה של אהרונוב עוסקים בעיקר בתהליכי אינפורמציה קוונטית, הכוללים:
אלגוריתמים קוונטיים
סיבוכיות קריפטוגרפיה קוונטית
תיקון שגיאות קוונטי
הקשר בין מחשוב קוונטי ובין גבישים ושרשראות מרקוב קוונטיות
סיבוכיות המילטוניאן קוונטי והקשר לפיזיקה של חומר מעובה
המעבר מפיזיקה קוונטית לפיזיקה קלאסית
הבנת השזירה הקוונטית מתוך למידת הסיבוכיות הקוונטית
הערות שוליים

↑  עודד חרמוני, כתב העת "נייצ'ר" בחר בד"ר דורית אהרונוב כאחת מארבעת מדעני הפיסיקה המבטיחים בעולם , באתר הארץ, 9 בינואר 2005
↑  ד'ר דורית אהרונוב (Dr. Dorit Aharonov), אתר קרן וולף
↑  Dorit Aharonov, Simons Foundation, ‏2016-01-22 (באנגלית אמריקאית)
| --- | --- |
בקרת זהויות :  NLI: 987007257424605171  dblp: 42/5385  ISNI: 0000 0004 0238 7042  LCCN: no2021114949  MGP: 102209  VIAF: 297965478   WorldCat (עם VIAF): 297965478